Vyhodnotenie pripomienkového konania

Návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2007

Zoznam oslovených subjektov:   Podpredseda vlády SR pre vedomostnú spoločnosť, európske záležitosti, ľudské práva a menšiny, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Úrad vlády SR - odbor vládnej agendy, Úrad vlády - sekcia vládnej legislatívy SR – odbor aproximácie práva, Protimonopolný úrad SR, Štatistický úrad SR, Telekomunikačný úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv, Národný bezpečnostný úrad, Národný bezpečnostný úrad, Najvyšší kontrolný úrad SR, Najvyšší súd SR, Generálna prokuratúra SR, Slovenská informačná služba, Úrad na ochranu osobných údajov SR, Ústavný súd SR, Úrad vlády - odbor boja proti korupcii, Združenie miest a obcí Slovenska 

Počet oslovených subjektov:            35

Zaslali do stanoveného termínu:      26

Zaslali po termíne:                             0

Vôbec nezaslali:                                7 - Úrad vlády SR – odbor vládnej agendy, Telekomunikačný úrad SR, Úrad geodézie, kartografie a katastra SR, Najvyšší kontrolný úrad SR, Najvyšší súd SR, Slovenská informačná služba, Úrad vlády SR – odbor boja proti korupcii

Odporúčajúce pripomienky uplatnili: 4 - Ministerstvo spravodlivosti SR, Ministerstvo dopravy, pôšt a telekomunikácii SR, Ministerstvo školstva SR, Úrad pre normalizáciu, metrológiu a skúšobníctvo SR

Subjekty, ktoré nemali pripomienky : 22 – Podpredseda vlády SR pre vedomostnú spoločnosť, európske záležitosti, ľudské práva a menšiny, Ministerstvo hospodárstva SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo kultúry SR, Ministerstvo zdravotníctva SR, , Úrad vlády SR – odbor aproximácie práva, Protimonopolný úrad SR, Štatistický úrad SR, Úrad jadrového dozoru SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Generálna prokuratúra SR, Úrad na ochranu osobných údajov SR, Ústavný súd SR, Združenie miest a obcí Slovenska

Zásadné pripomienky uplatnili:         3 - Ministerstvo obrany SR, Ministerstvo financií SR, zástupcovia verejnosti

Pripomienky zástupcov verejnosti:    2

Počet vznesených pripomienok:        13/ z toho 2 hromadné pripomienky

Počet akceptovaných:                          3

Počet neakceptovaných, z toho počet zásadných - ktoré subjekty:  10/4 Ministerstvo obrany SR, Ministerstvo financií SR, zástupcovia verejnosti

Rozporové konanie:                           Ministerstvo financií SR, Ministerstvo obrany SR, zástupcovia verejnosti

Rezort | Pripomienka | Typ | Vyh. | Spôsob vyhodnotenia

Ministerstvo financii SR

Celkový ročný vplyv predloženého návrhu na rozpočet verejnej správy predstavuje 127 mil. Sk. Po zohľadnení vývoja a výšky dosahovaných priemerných dôchodkov v rámci tzv. silových rezortov zásadne nesúhlasím s navrhovaných zvýšením výsluhových dôchodkov zo sociálneho zabezpečenia policajtov a vojakov.
Navrhovaná valorizácia výsluhových dôchodkov zo sociálneho zabezpečenia policajtov a vojakov spôsobuje tlak na zvýšenie výdavkov na osobitných účtoch tzv. silových rezortov a následne v prípadoch deficitného hospodárenia týchto účtov aj na štátny rozpočet. Podotýkam, že súčasná úroveň uvedených výsluhových dôchodkov je jednoznačne nad priemernou úrovňou dôchodkov poskytovaných zo všeobecného systému sociálneho poistenia.

Z

N

Z dôvodu naplnenia ustanovení § 68 ods. 3 a 4 je ministertsvo vnútra povinné pristúpiť k prijatiu osobitného zákona. Podľa zákonných ustanovení ide o každoročné zvyšovanie, s ktorým ministerstvo vnútra ráta bez ohľadu na vývoj osobitného účtu.

Ministerstvo obrany SR

Na spoločných rokovaniach bolo dohodnuté, že pri spracovávaní návrhu zákona sa bude postupovať obdobným spôsobom ako pri spracovávaní zákona v roku 2006, t.j. bude sa určovať priemerná výška jednotlivých dávok výsluhového zabezpečenia za všetky rezorty pôsobnosti zákona č. 328/2002 Z. z. Táto zásada však nebola dodržaná, pretože priemerná výška dávok výsluhového zabezpečenia za všetky rezorty spadajúce do pôsobnosti zákona                     č. 328/2002 Z. z. bola uplatnená iba pri určení priemernej výšky výsluhového dôchodku v § 1 návrhu zákona. Vzhľadom na našu požiadavku, zvyšovať dávky výsluhového zabezpečenia vyplácané Vojenským úradom sociálneho zabezpečenia v samostatných ustanoveniach je potrebné prepočítať aj priemernú výšku výsluhových dôchodkov policajtov (podľa predloženého nového návrhu).
Navrhuje sa, aby priemerná výška výsluhových dôchodkov vojakov priznaná podľa zákona č. 328/2002 Z. z. bola 21 900 Sk mesačne a aby výsluhový dôchodok sa za každý rok trvania služobného pomeru zhodnoteného na nárok na takýto dôchodok  a jeho výšku  zvyšoval o 0,15%, ak bol priznaný podľa predpisov účinných pred 1. májom 1998 a 0,1%, ak bol priznaný podľa predpisov účinných od 1. mája 1998 do 30. júna 2002.
Navrhuje sa zvýšiť vdovské výsluhové dôchodky po vojakoch priznané podľa predpisov účinných pred 1. júlom 2002 o 5%.
V súvislosti s týmito zmenami sa navrhujú zmeny v dôvodovej správe.

Z

N

Ministerstvo vnútra SR predkladá na rokovanie vlády  návrh zákona o zvýšení výsluhových dôchodkov zo sociálneho zabezpečenia policajtov a vojakov v roku 2007 s návrhom na ustanovenie jednotnej priemernej výšky výsluhových dôchodkov policajtov a vojakov priznaných podľa zákona č. 328/2002 Z. z.

Ministerstvo spravodlivosti Slovenskej republiky | V § 1 odsek 1 návrhu zákona je žiadúce riešiť aj zvyšovanie výsluhových dôchodkov tam uvádzaných príslušníkov, ktorí skončili služobný pomer pred 1. aprílom 1998, ktorí               k 1. júlu 2002, t.j. k dňu účinnosti zákona č. 328/2002 Z. z. už neboli poberateľmi príspevku za službu, na ktorý vznikol nárok podľa § 119 až 122 zákona č. 410/1991 Zb. o služobnom pomere príslušníkov Policajného zboru SR v znení neskorších predpisov a tento nárok ku dňu účinnosti zákona č. 328/2002 Z. z. zanikol z dôvodu dožitia sa 60 rokov fyzického veku a starobný dôchodok nepožiadali do dňa účinnosti tohto zákona a ktorí o výsluhový dôchodok požiadali po nadobudnutí účinnosti tohto zákona a výsluhový dôchodok im bol priznaný s účinnosťou od 1. júla 2007. Z uvedeného vyplýva, že § 1 je žiadúce formulovať tak, aby táto kategória poberateľov výsluhového dôchodku nebola diskriminovaná vo vzťahu k ostatným skupinám poberateľov tohto dôchodku. | O | N | Zákon č. 328/2002 Z. z. v § 68 ods. 3 a 4 umožňuje zvýšenie výsluhových dôchodkov priznaných pred účinnosťou tohto zákona. Ak bývalý poberateľ príspevku za službu dosiahol pred účinnosťou zákona č. 328/2002 Z. z. vek 60 rokov a zároveň spĺňal podmienku 20 rokov služby, vznikol mu už nárok na starobný dôchodok z I. (II.) kategórie funkcií zo sociálneho zabezpečenia policajtov a vojakov, ktorý bol pretransformovaný na výsluhový dôchodok, pričom sa tento dôchodok bude valorizovať z dôvodu vzniku nároku na starobný dôchodok pred 1. júlom 2002. Táto skupina poberateľov výsluhových dôchodkov teda nebude diskriminovaná.
Ministerstvo dopravy, pôšt a telekomunikácii SR | Účinnosť navrhovaného zákona odporúčame označiť ako  „§ 7“. | O | A |

Ministerstvo školstva SR

1.Riešenie predmetnej problematiky výsluhových dôchodkov zo sociálneho zabezpečenia policajtov a vojakov v roku 2007 v právnom predpise je z právneho hľadiska nesprávne. Právnou normou nie je možné upraviť určitý konkrétny prípad, pretože by absentoval znak normatívnosti, ktorý je nevyhnutný, a teda by to bolo v rozpore so základnými zásadami právneho štátu, s čl. 1 ods.1 Ústavy Slovenskej republiky.

2. Predložený návrh je v rozpore so zákonom č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov alebo je jeho nepriamou novelou, čo je v rozpore s čl. 7 Legislatívnych pravidiel vlády Slovenskej republiky. Nepriama novela je v právnom štáte neprípustná.

3. Použitie legislatívnej skratky „policajt“ je v rozpore s bodom 8 Legislatívnotechnických pokynov Legislatívnych pravidiel vlády Slovenskej republiky, nie je možné zaviesť legislatívnu skratku v texte zákona a súčasne ju používať v názve zákona.

4. V predkladacej správe návrhu zákona sa v 3. odseku uvádza, že v roku 2006 sa od 1. decembra zvyšovali mimo iné aj sirotské výsluhové dôchodky. Uvedené tvrdenie je v rozpore s dôvodovou správou návrhu zákona, kde sa uvádza, že sirotské výsluhové dôchodky priznané pred účinnosťou zákona č. 328/2002 Z. z. sa v roku 2006 nezvyšovali. Zároveň je to v rozpore so zákonom č. 586/2006 Z. z. o zvýšení výsluhových dôchodkov zo sociálneho zabezpečenia policajtov a vojakov v roku 2006 (ďalej len „zákon č. 586/2006 Z. z.“), ktorý zvýšenie sirotských výsluhových dôchodkov nestanovil. Odporúčam uvedenú časť textu opraviť.

5. V ustanovení zákona č. 586/2006 Z. z. a z dôvodovej správy k návrhu zákona vyplýva, že invalidné výsluhové dôchodky a sirotské výsluhové dôchodky priznané pred účinnosťou zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov sa v roku 2006 nezvyšovali, pretože ich priemerná výška dosiahla priemernú výšku rovnakých dávok priznaných podľa zákona č. 328/2002 Z. z. Tým bolo zároveň dosiahnuté časové obmedzenie doby do kedy sa v zmysle § 68 ods. 3 zákona č. 328/2002 Z. z. invalidné výsluhové dôchodky a sirotské výsluhové dôchodky priznané do dňa účinnosti zákona č. 328/2002, okrem zvýšenia podľa odseku 1, každoročne zvyšujú. Odporúčam vypustiť z návrhu zákona § 2, § 4 a v zmysle vykonaných úprav upraviť znenie § 5.

6. Podľa § 68 ods. 3 zákona č. 328/2002 Z. z. sa výsluhové dôchodky priznané do dňa účinnosti zákona č. 328/2002 Z. z. (01.07.2002), okrem zvýšenia podľa odseku 1, každoročne zvyšujú aj s prihliadnutím na rast priemerných služobných príjmov v období od priznania nároku na túto dávku do dňa účinnosti tohto zákona. Odporúčam v návrhu zákona nahradiť v § 1 ods. 1 slová „1. aprílom 1998“ a v § 1 ods. 2 slová „1. májom 1998“ slovami „1. júlom 2002“.

O

O

O

O

O

O

N

N

N

A

A

N

Predkladaná právna norma nie je adresovaná konkrétnemu subjektu, ale neobmedzenému počtu subjektov a nerieši konkrétny prípad, ale má všeobecný predmet. Z tohto hľadiska je naplnený znak všeobecnosti právnej normy. Predkladaný návrh zákona spĺňa aj znak normatívnosti, pretože obsahuje normatívne vety, v ktorých stanovuje čo má byť. Ministerstvo vnútra realizuje ustanovenie § 68 ods. 3 a 4 vydaním normatívneho právneho aktu.

Návrhu zákona rešpektuje ustanovenie § 68 ods. 3 a predložením návrhu zákona sa napĺňa ustanovenie        § 68 ods. 4.

V názve zákona legislatívna skratka nebola zavedená. Legislatívnotechnické pokyny  Legislatívnych pravidiel vlády Slovenskej republiky v súvislosti s legislatívnou skratkou hovoria o texte právnych noriem a na jej zavedenie vyžadujú použitie slov „(ďalej len „...“)“.

Podľa ustanovenia § 68 ods. 3 má ísť o každoročné zvyšovanie dávok výsluhového zabezpečenia  priznaných pred účinnosťou zákona č. 328/2002 Z. z. s prihliadnutím na rast priemerných služobných príjmov až do času, kým ich priemerná výška dosiahne priemernú výšku rovnakých dávok podľa zákona č. 328/2002 Z. z. Po prepočtoch priemernej výšky invalidných výsluhových dôchodkov a sirotských výsluhových dôchodkov sa dospelo k záveru, že dosahujú priemernú výšku novopriznávaných dávok, preto sa ich zvyšovanie v tomto roku neuskutoční.

 Priemerná výška výsluhových dôchodkov policajtov priznaných podľa zákona č. 73/1998 Z. z. dosiahla priemernú výšku výsluhových dôchodkov policajtov priznaných podľa zákona č. 328/2002 Z. z., preto sa v § 1 ods. 1 návrhu nepristúpilo k ich zvyšovaniu.
Priemerná výška výsluhových dôchodkov vojakov priznaných podľa zákona č. 114/1998 Z. z. dosiahla priemernú výšku výsluhových dôchodkov vojakov priznaných podľa zákona č. 328/2002 Z. z., preto sa v § 1 ods. 2 návrhu nepristúpilo k ich zvyšovaniu.

Úrad pre normalizáci, metrológiu a skúšobníctvo SR | V § 1 ods. 1 navrhujeme nahradiť slová „pred 1. aprílom 1998“ a v odseku 2 slová „pred 1. májom 1998“ slovami „pred 1. júlom 2002“ aby návrh bol v súlade s § 68 ods. 3 zákona č. 328/2002 Z. z. | O | N | Ustanovenia § 1 ods. 1 a 2 sú v súlade s ustanovením § 68 ods. 3, pretože priemerná výška výsluhových dôchodkov policajtov priznaných podľa zákona č. 73/1998 Z. z. dosiahla priemernú výšku výsluhových dôchodkov policajtov priznaných podľa zákona č. 328/2002 Z. z., preto sa v § 1 ods. 1 návrhu nepristúpilo k ich zvyšovaniu a tiež priemerná výška výsluhových dôchodkov vojakov priznaných podľa zákona č. 114/1998 Z. z. dosiahla priemernú výšku výsluhových dôchodkov vojakov priznaných podľa zákona č. 328/2002 Z. z., preto sa v § 1 ods. 2 návrhu nepristúpilo k ich zvyšovaniu.

Hromadná pripomienka -Sekcia policajtov vo výslužbe pri ZO OZP

Navrhujeme upraviť návrh zákona takto:
1. V § 1 ods. 1 za každý rok trvania služobného pomeru zvýšiť výšku dôchodku o 0, 95 %,
ods. 2 za každý rok trvania služobného pomeru zvýšiť výšku dôchodku o 0,55 %,
 2. V § 2 ods. 1 za každý rok trvania služobného pomeru zvýšiť výšku dôchodku o 0, 95 %.
Nenaplnenie ustanovení § 68 ods. 3 a 4  zákona č. 328/2002 Z. z. v rokoch 2004 a 2005 je možné kompenzovať navrhnutým 0,15% zvýšením dôchodkov za každý rok trvania služobného pomeru (t. j. 2x 0,15%=0,3% zvýšenie). 
Z dôvodu, že pri poslednom zvyšovaní dôchodkov k 1. 7. 2007 sa dôchodky policajtov zvýšili o 6,25% a dôchodky vojakov o viac ako 20%, čím sa ešte viac zväčšil rozdiel medzi jednotlivými skupinami výsluhových dôchodcov, navrhujeme túto disproporciu riešiť zvýšením dôchodku pre policajtov v o ďalších 0,4% za každý rok trvania služobného pomeru.
Nami navrhovaná úprava návrhu na zvýšenie výsluhových dôchodkov policajtov a vojakov pozostáva z dlžných položiek, ktoré tvoria navrhované percento zvýšenia takto:
-	0,25% návrh na zvýšenie zo zákona v roku 2007,
-	0,3% dlžná čiastka za absentujúce zvýšenie dôchodkov v rokoch 2004 a 2005,
-	0,4% čiastočné vyrovnanie disproporcie v dôchodkových dávkach medzi policajnými a vojenskými dôchodcami.

Z

N

Vzhľadom na to, že rozhodujúcim kritériom na zvyšovanie výsluhových dôchodkov priznaných pred 1. júlom 2002 je priemerná výška rovnakých dôchodkov priznaných po 30. júni 2002, sa pri zvyšovaní v roku 2007 vychádza z priemernej výšky novopriznávaných dôchodkov, ktorú policajti a vojaci dosiahli k 31. decembru 2006 tak, aby ciele ustanovené v § 68 ods. 3 a 4 boli napĺňané postupne v rámci existujúcich ekonomických možností. Pritom sa vychádza z jednotnej priemernej  výšky výsluhových dôchodkov policajtov a vojakov.

Hromadná pripomienka – zástupca verejnosti pplk. v.v. Pavel Herna

1. Navrhujeme zrušenie nezákonne navrhovaného stropu (16 257 Sk) a nahradenie vetou: ktoré neprevyšujú mesačnú sumu priemerného dôchodku priznaného v súčasnosti podľa zákona sa zvyšujú za každý rok služobného pomeru zhodnoteného na nárok na takýto dôchodok a jeho výšku ... atď.
2. V odseku 1 navrhujeme pre policajtov zvýšenie o 0,45% za každý odslúžený rok.
3. V odseku 2 navrhujeme pre vojakov zvýšenie o 0,35% za každý odslúžený rok.
Rozdiel navrhujeme uskutočniť, nakoľko policajné dôchodky aj k 1. VII. 2007 boli zvýšené iba o 6,25% a vojenské o 20,78%.

Z

N

Vzhľadom na to, že rozhodujúcim kritériom na zvyšovanie výsluhových dôchodkov priznaných pred 1. júlom 2002 je priemerná výška rovnakých dôchodkov priznaných po 30. júni 2002, sa pri zvyšovaní v roku 2007 vychádza z priemernej výšky novopriznávaných dôchodkov, ktorú dosiahli k 31. decembru 2006, tak aby ciele ustanovené v § 68 ods. 3 a 4 boli napĺňané postupne v rámci existujúcich ekonomických možností. Pritom sa vychádza z jednotnej priemernej  výšky výsluhových dôchodkov policajtov a vojakov.